Coba ceritain soal Jabatan Keadilan Amerika Syarikat dalam bahasa melayu

Jabatan Keadilan Amerika Syarikat ( Bahasa Inggeris : United States Department Of Justice ; singkatan : DOJ ) ataupun Jabatan Kehakiman Amerika Syarikat ialah jabatan eksekutif pemerintah persekutuan Amerika Syarikat yang bertanggungjawab untuk menguatkuasakan undang-undang dan pentadbiran keadilan di negar tersebut seumpama kementerian-kementerian keadilan atau dalam negeri yang wujud di negara-negara lain. Jabatan ini dibentuk pada tahun 1870 semasa pentadbiran Ulysses S. Grant.

Motto untuk Jabatan Keadilan Amerika Syarikat ini dalam Bahasa Latin ialah "Qui Pro Domina Justitia Sequitur" ; dalam Bahasa Melayu, ia bermaksud "Sesiapa yang mendakwa bagi pihak keadilan".

Jabatan Kehakiman mengurus beberapa agensi penguatkuasaan undang-undang persekutuan termasuk Biro Penyiasatan Persekutuan (FBI), dan Pentadbiran Penguatkuasaan Dadah (DEA). Jabatan ini bertanggungjawab untuk menyiasat kejadian penipuan kewangan, yang mewakili kerajaan Amerika Syarikat dalam hal-hal perundangan (seperti dalam kes-kes sebelum Mahkamah Agung), dan menjalankan sistem penjara persekutuan. TJabatan ini juga bertanggungjawab untuk mengkaji semula perlakuan penguatkuasaan undang-undang tempatan seperti yang diarahkan oleh Akta Kawalan Jenayah dan Penguatkuasaan Undang-Undang 1994.

Jabatan ini diketuai oleh Peguam Negara Amerika Syarikat yang dicalonkan oleh Presiden dan disahkan oleh Senat dan merupakan anggota Kabinet. Peguam Negara semasa ialah Matthew Whitaker (Pemangku).